מועצה אזורית מעלה יוסף

מועצה אזורית מעלה יוסף היא מועצה אזורית בנפת עכו אשר במחוז הצפון השוכנת בגליל המערבי ליד העיר מעלות-תרשיחא והמועצה המקומית שלומי. מועצה אזורית מעלה יוסף הוקמה רשמית בפברואר 1958, על פי החלטה מסוף 1957. המועצה הוקמה תחת השם "מעלה הגליל" והקיפה את היישובים: אלקוש, חוסן, מעונה, פקיעין החדשה וצוריאל וכן את מעלות-תרשיחא, שהוכללה במועצה באופן זמני עד שתוקם עבורה מועצה מקומית נפרדת. משרדי המועצה מוקמו אז במעלות. המועצה הייתה המועצה האזורית ה-50 שהוקמה בישראל ועם הקמתה הסתיים תהליך הקמת מועצות אזוריות עבור יישובים יהודים חסרי מעמד מוניציפלי. לקראת סוף 1962, עם הוצאתה של מעלות-תרשיחא מתחומי המועצה, התקיימו דיונים בשאלה האם לצרף את שאר יישובי המועצה למועצה אזורית סולם צור או להעביר למועצת מעלה הגליל את יישובי העולים של מועצה אזורית סולם צור. בסופו של דבר הוחלט לצרף את יישובי העולים של מועצה אזורית סולם צור (גורן, יערה, עבדון, עין יעקב, שומרה) למועצת מעלה הגליל וכן את היישוב החדש אבן מנחם, שנוסד ב-1960, כך שהמועצה כללה 11 יישובים. בהרכבה החדש המועצה נחשבה למועצה אזורית חדשה ומונה לה יושב ראש מועצה ממונה - יוסף וקרט. הצעה שעלתה בראשית שנות ה-60 לכלול את הכפרים כיסרא וסמיע במועצה נדחתה על ידי תושבי הכפרים בגלל שלא רצו להיות מיעוט במועצה יהודית. בשנים 1966–1967 הוקמו בצפון מזרח המועצה, ליד אבן מנחם, שלושה יישובים חדשים: זרעית, נטועה ושתולה. באוקטובר 1974 הוסב שמה של המועצה ל"מעלה יוסף", על שם יוסף ויץ, שהיה יושב ראש קרן קיימת לישראל. בשנת 1978 הוקם מושב לפידות עבור בנים ממשיכים של תושבי מושבי המועצה. בשנים 1979–1981 הוקמו בתחומי המועצה מספר יישובים קהילתיים במסגרת תוכנית המצפים בגליל. יישובים אלו כללו את מתת, אבירים, מצפה הילה וגיתה ואת גרנות הגליל ומנות, שיועדו לבנים של תושבי מושבי המועצה. בשנת 2000 נוסף היישוב החדש נווה זיו למועצה. המועצה האזורית מעלה יוסף היא אחת המועצות האזוריות היחידות במדינת ישראל שאין בשטחן המוניציפלי שום קיבוץ. במהלך מלחמת חרבות ברזל ספגה המועצה האזורית ירי של רקטות, פצצות מרגמה וטילי נ"ט, וכ-30% מתושביה פונו מבתיהם. אנדרטה לבני המועצה האזורית מעלה יוסף שנפלו במערכות ישראל בית המועצה האזורית מעלה יוסף המועצה משתרעת על שטח של 180 אלף דונם וגובלת בצפון בגבול ישראל-לבנון, בדרום במועצה אזורית משגב ובמערב במועצה אזורית מטה אשר, ובמזרח במועצה אזורית הגליל העליון. כמו כן גובלת המועצה בתחומה במספר כפרים דרוזים וערביים. יישובי המועצה האזורית ממוקמים ברובם לאורך שני צירים עיקריים: כביש הצפון – לאורכו נמצאים ממערב למזרח: יערה, גורן, גרנות הגליל, שומרה, זרעית, אבן מנחם, שתולה, נטועה ומתת. כביש 89 – לאורכו נמצאים ממערב למזרח: נווה זיו, עין יעקב, מצפה הילה, מעונה, חוסן, צוריאל, פקיעין החדשה ואלקוש. בין שני הצירים, במערב המועצה נמצאים עבדון ומנות. היישוב אבירים נמצא במזרח המועצה ממערב לאלקוש על ציר פנימי. בדרום המועצה, דרומית לכפר ורדים, נמצאים לפידות וגיתה, אשר למרות קרבתם הגישה אליהם היא מכיוונים שונים, בגלל נחל בית העמק המפריד ביניהם. לפי נתוני הלשכה המרכזית לסטטיסטיקה (הלמ"ס) נכון לסוף יולי 2024 (אומדן), מתגוררים במועצה אזורית מעלה יוסף 11,926 תושבים (מקום 160 בדירוג רשויות מקומיות בישראל). האוכלוסייה גדלה בקצב גידול שנתי של ‎2.4%‏. אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 76.5%. השכר החודשי הממוצע של שכיר במשך שנת 2021 היה 11,099 ש"ח (ממוצע ארצי: 11,330 ש"ח). יוסף וקרט (ממונה) (1963–1972) יעקב יעקב מעין יעקב (1973–1992) אבי קרמפה ממנות (1992–2012) משנת 1992, בבחירות 2007 הוא נבחר מראש לאחר שאיש לא התמודד מולו שמעון גואטה מגורן (משנת 2012 – מכהן) אתר האינטרנט הרשמי של מועצה אזורית מעלה יוסף פרופיל מועצה אזורית מעלה יוסף נכון לשנת 2020 באתר הלמ"ס מעלה יוסף, במרכז המידע לנגב ולגליל של תנועת אור ענבר שחר, ישובי מעלה יוסף פינה לתפארת על גבול הלבנון, מעריב, 3 בינואר 1988 מידע על מועצה אזורית מעלה יוסף בקטלוג הספרייה הלאומית מעלה יוסף (ישראל), דף שער בספרייה הלאומית לטבלת הדירוג המלא. אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. מאזן מפוני מלחמת חרבות ברזל: מספר מפונים שנקלטו במועצה האזורית פחות מספר מפונים שפונו ממנה, מבוטא באלפי תושבים. מתוך אתר למ"ס, המתבסס על מערכת "יחד" (של מערך הדיגיטל הלאומי) נכון ל-סוף יולי 2024 (אומדן). הנתונים לפי טבלת רשויות מקומיות של למ"ס עבור סוף 2022 הנתונים לפי טבלת מדד חברתי כלכלי של למ"ס נכון לשנת 2021 מעלה הגליל, מעריב, 4 בפברואר 1958 צו חדש למועצות אזוריות, דבר, 22 בינואר 1958 המוניציפליזציה של ההתיישבות היהודית בארץ - לקראת סיומה, דבר, 8 באוקטובר 1957 מועצה אזורית נפרדת או משותפת - למושבי עולים וליישובים ותיקים, מעריב, 29 בנובמבר 1962 11 חברים נציגי 11 יישובים, מעריב, 21 ביולי 1965 יואל דר, כיסרא וסמיע יצאו מבדידותם, דבר, 17 במאי 1965 רשימת שמות מאת ועדת השמות הממשלתית, ילקוט הפרסומים 2633, 10 ביוני 1980, עמ' 1827 מעלה הגליל ייקרא מעלה יוסף, מעריב, 21 באוקטובר 1974 שקד שדה, ‏בנס לא היו נפגעים: רקטה נפלה בפתח ביתו של ראש מועצה בצפון, באתר מעריב אונליין, 29 במרץ 2024 פרופיל מועצה אזורית מעלה יוסף באתר הלמ"ס פרוטוקול ישיבת ועדת הכלכלה 28 באוקטובר 2008, אתר הכנסת ירון לידור, ליל ההכרעה בבחירות לרשויות, באתר nrg‏, 28 בנובמבר 2007